open-index/open-wikipedia-markdown huggingface dataset:
Popol Vuh (album)

***Popol Vuh*** er et musikkalbum utgitt av Popol Vuh i 1972.

## Sporliste

# «Hunchback» (Knutsen/Andreassen)
# «Joy & Pleasure» (Popol Vuh)
# «All We Have Is the Past» (Schulze)
# «Leavin' Chicago» (Schulze)
# «For Eternity» (Schulze)
# «Sucklin' Pig» (Popol Vuh)
# «Medicine» (Popol Vuh)
## Medvirkende
### Popol Vuh
* Jahn Teigen - vokalist
* Arne Schulze - gitarer, låtskriver, kor
* Pete Knutsen - gitarer, keyboard, kor, låtskriver
* Pjokken Eide - trombone, fløyte
* Terje Methi - bass
* Thor Andreassen - trommer, låtskriver
### Andre medvirkende
* Reidar Myhre - saksofon på *Hunchback* og *For Eternity* (Ukreditert)
* Fred Alvad - keyboard på *Hunchback* og *For Eternity* (Ukreditert)
* Egil Eide - tekniker
* Bjørn Morisse - kunst & layout
Samisk kunstnerråd

**Samisk kunstnerråd** (nordsamisk: *Sámi dáiddaráđđi* forkortet: SDR)  er et felles administrativt sekretariat for de fem samiske kunstnerorganisasjonene *Juoigiid Searvi*, Samisk kunstnerforbund (*Sámi Dáiddačehpiid Searvi/Sámi Artists Union* forkortet: SDS), Samisk Forfatterforening (*[[Sámi Girječálliid Searvi]]*), Samiske Komponister (*Sámi Komponisttat*) og *Sámi Teáhter Searvi (STS)*. Rådet har egen administrasjon og er lokalisert i Karasjok.

Rådet forvalter og utfører sekretariatsfunksjoner for Samiske Kunstneres og Forfatteres Vederlagsfond, Sametingets kunstnerstipend, Kunstfondet (*Dáiddafoanda*) og John Savio Stipend.

## Eksterne lenker
* Samisk kunstnerråd / Sámi dáiddaráđđi
Quiché Maya

***Quiché Maya*** er et musikkalbum utgitt av Popol Vuh i 1973.

## Sporliste
# «Queen of All Queens» (Schulze)
# «Dark Nights» (Teigen)
# «Mrs. Randalie» (Schulze)
# «Music Box» (Schulze)
# «Yesterday» (Schulze)
# «Milk-White Satin-Dressed Departure» (Schulze/Andreassen)
# «Between You and Me» (Knutsen/Andreassen)
# «Get Up» (Popol Vuh)

## Medvirkende
### Popol Vuh
* Jahn Teigen - vokalist, låtskriver
* Pete Knutsen - gitar, keyboard, låtskriver
* Arne Schulze - gitarist, låtskriver
* Terje Methi - bass
* Thor Andreassen - trommer, låtskriver

### Andre medvirkende
* Ola Johansen - tekniker
* Tore Finnerud - fotograf
* Ottar Olaussen - coverdesign

## Eksterne lenker
*
Jaroslaw Rola

**Jaroslaw Rola** (født 2. mars 1980) er en polsk handikappidrettsutøver som konkurrerer i alpint. Han representerer klubben *Start* i Poznań. 

Han representerte Polen både i Paralympiske vinterleker 2006 i Torino og i Paralympiske vinterleker 2010 i Vancouver, og han deltok begge gangene i slalåm og storslalåm for sittende. 

## Eksterne lenker
* Profil på Vancouver 2010
Andrzej Szczesny

**Andrzej Szczesny** (født 31. oktober 1982) er en polsk handikappidrettsutøver som konkurrerer i alpint. Han representerer klubben *Start* i Poznań. 

Han representerer Polen i de paralympiske vinterlekene 2010 i Vancouver, og han deltar i slalåm, storslalåm, super-G og super-kombinasjonen for stående. 

## Eksterne lenker
* Profil på Vancouver 2010
Fridtjov Hegge

**Fridtjov Ottar Hegge** (1868–1926) var en norsk jurist og venstrepolitiker.

Han vokste opp i Trondheim. Han gikk latinlinjen ved Trondheim katedralskole og deretter universitetet, hvor han tok juridisk embedseksamen med laud i 1891. Han arbeidet så noen år i Nord-Norge.

I 1899 flyttet han tilbake til Kristiania (Oslo), hvor han ved siden av sin sakførerpraksis fikk en sekretærstilling i Venstre. I 1901 ble han høyesterettsadvokat og konstituert som dommer ved Kristiania byrett. I 1911 ble han statsadvokat. Samtidig var han medlem av både kommunestyre og formannskap.

Hegge var fra 1913 til 1920 sorenskriver i Namdal sorenskriveri med bolig i Namsos. Han innvalgt på Stortinget fra Namdalen krets i Nord-Trøndelag i perioden 1919–1921. Han var formann i Stortingets konstitusjonskomité.

Hegge ble i 1920 lagmann i Gula- og Frostating lagmannsrett med bolig i Trondheim. S. H. Finne-Grønn skriver:

«Som lagmann viste Hegge seg frigjort fra ethvert stivbent juridisk resonnement. Hele hans juridiske syn var sterkt preget av den allsidige og erfarne dommers forståelse og menneskekunnskap.»

## Referanser
Rafał Szumiec

**Rafał Szumiec** (født 23. januar 1983) er en polsk handikappidrettsutøver som konkurrerer i alpint. Han representerer klubben IKS Druga Strona Sportu i Kraków.

Han lider av paraplegi, dvs. lammelse av begge ben; han ble skadet i en sykkelulykke i 2002.

## Idrettskarriere
Han representerte Polen i de paralympiske vinterlekene 2010 i Vancouver, der han deltok i slalåm og storslalåm for sittende. Han kom på 27.-plass i slalom, og ble diskvalifisert i storslalåm.

I 2012 ble han polsk mester i parasykling.

Han ble polsk mester i både slalåm, storslalåm og superkombinasjon i 2013, og i superkombinasjon i 2014.

Han deltok igjen ved Paralympiske vinterleker 2014, der han kom på 20.-plass i storslalåm. Han fullførte ikke i slalåm.

## Referanser


## Eksterne lenker
*  Profil hos IPC 
*  Profil på Vancouver 2010 (arkivert med Wayback Machine)
*  Profil på Paralympics 2014
Thomas Beck

**Thomas Beck** (født 5. desember 1899  som *Tomas Ludvigsen*  i Horten, død 9. september 1963)  var en norsk organist, dirigent og komponist. 

## Biografi
Thomas Beck studerte klaver, orgel og komposisjon ved Musikkonservatoriet i Oslo og tok organisteksamen i 1926. Han hadde studieopphold   i Leipzig i 1929.  Han var organist i Ljan kirke og Klemetsrud kirke fra 1930 til 1963, og fra 1947 var han lektor ved Oslo lærerskole. Fra 1930 til 1955 var han dirigent for Akademisk korforening. Han var også dirigent for Bryn korforening. Han var redaktør av tidsskriftet Tonekunst fra 1928 til 1934.

Han har en sentral plass i norsk korkomposisjon og viderefører den nasjonale linje i første halvdel av det 20.  århundre. «Musikken er preget av en sangbar, flytende linjeføring, der melodikken helst er diatonisk, ofte med djervt harmonisk underlag. Som dirigent for Akademisk korforening i 25 år fikk Thomas Beck en vesentlig betydning for norsk korsang, både med hensyn til stil og repertoar.»

## Komposisjoner
;Større verk:
* *Arnljot Gelline* for soli, kor og orkester (1937)  basert på tekst av Bjørnstjerne Bjørnson
* *Ballade for orkester* (1941)
* *Høyfjellet* kantate til Den norske turistforenings 75-årsjubileum. (mars 1946)
* *Helligtrekongerspill* (1939)
* *Norske danser for firhendig klaver* 1946
;Basert på tekster av Bjørnstjerne Bjørnson:
* *Elsk din neste, du kristensjel* for blandet kor 
* *Olavsdråpa* fra Arnljot Gelline for mannskor og for blandet kor
* *Sangen har lysning* for blandet kor
* *Skifærden* fra Arnljot Gelline for mannskor
;Basert på tekster av andre forfattere
* *Nærmere deg, min Gud* av Lewis Carey for mannskor og blandet kor
* *Gud signe Noregs land* av Arne Garborg for blandet kor
* *Norsk hymne* av Arne Garborg fra kantaten «Heilag framtid» for kor og orkester og for mannskor

## Referanser


## Kilder
* Olav Gurvin og Øyvind Anker: *Musikkleksikon* 1959 spalte 60

## Eksterne lenker
* Thomas Beck hos Musikk-Huset
Kreba-Neudorf

**Kreba-Neudorf** (oversorbisk: *Chrjebja-Nowa Wjes*) er en kommune i den nordlige delen av Landkreis Görlitz i Direktionsbezirk Dresden i Fristaten Sachsen. Kommunen har 1&nbsp;006 innbyggere (31. desember 2008) og er en del av Forvaltningsfellesskapet Rietschen. Kommunen befinner seg i et område med sorbisk bosetning i Oberlausitz.

Kreba-Neudorf ligger i den nordlige delen av kretsen, i den tidligere Kreis Niesky, omkring 10 km nordvest for Niesky. Kommunen gjennomstrømmes av elven Schwarzer Schöps og ligger midt i Hede- og innsjølandskapet i Oberlausitz. Kommunen består av distriktene Kreba *(Chrjebja)*, Lache *(Čorna Truha)*, Neudorf *(Nowa Wjes)* og Tschernske *(Ćernsk)*.

## Historie
Kreba ble første gang nevnt i 1409 og Neudorf i 1519. Svært tidlig i sognets Kreba's historie ble alle fire distriktene i dagens kommune knyttet sammen med hverandre og også med nabodistriktet Mücka i sør.
Kommunen Kreba-Neudorf ble opprettet den 1. januar 1973, gjennom en sammenslåing av kommunene Kreba (med Tschernske og Lache) og Neudorf.

Omkring fire måneder før opprettelsen av Niederschlesischer Oberlausitzkreis dannet kommunene Kreba-Neudorf, Klitten (begge fra Landkreis Niesky) og Reichwalde (fra Landkreis Weißwasser) forvaltningsforbundet Heidedörfer. Den 1. januar 2000 ble det avløst av forvaltningsfellesskapet Rietschen.

Kreba-Neudorf var en kommune i Landkreis Niesky fra 1. mars 1973 til 1. august 1994. Fra 1. august 1994 frem til 1. august 2008 var den vært en del av i Niederschlesischer Oberlausitzkreis, og siden 1. august 2008 har den vært en del av Landkreis Görlitz.

## Bilder

File:Kreba-Neudorf - Boxberger Straße - Schloss Kreba 02 ies.jpg|Kreba slott
File:Kreba-Neudorf - Boxberger Straße - Schloss Kreba 05 ies.jpg|Kreba slott
File:Kreba-Neudorf - Weißes Lug 02 ies.jpg|Innsjøen Weißes Lug
File:Kreba-Neudorf - Boxberger Straße+8Gemeindeverwaltung 02 ies.jpg|Kommunehuset


## Referanser


## Eksterne lenker
*
SSAB

**SSAB**, egentlig *SSAB Svenskt Stål AB*, er et stålkonsern som idag er Nordens største produsent av handelsstål. SSAB bedriver produksjon i Luleå, Borlänge, Oxelösund og Finspång, og har sitt hovedkontor i Stockholm. 

I 2005 hadde SSAB cirka 9&nbsp;400 ansatte. SSAB produserer cirka 3,9&nbsp;millioner tonn malmbasert råstål per år (2003). Masovner finnes i Luleå og Oxelösund. SSABs hovedprodukter er tynnplate (fremstilles av SSAB Tunnplåt AB i Borlänge og Luleå) samt grovplate (fremstilles av SSAB Oxelösund) med fokus på høybestandig konstruksjons- og slitestål. 

Blant datterselskapene Dickson Plåt Service Center (klipping av blant annet tynnplater), Plannja (byggplatsprodukter) og Tibnor som er SSABs handelsselskap. Administrerende direktør og konsernsjef har siden 2006 vært Olof Faxander.

## Produkter og varemerker
SSABs viktigste produkter og varemerker inkluderer:

* Hardox 
* Strenx 
* Docol
* GreenCoat
* Toolox
* Armox
* SSAB Boron
* SSAB Domex
* SSAB Form
* SSAB Laser
* SSAB Weathering
* SSAB Multisteel
* Hardox In My Body
* My Inner Strenx
* Hardox Wearparts

## Referanser


## Eksterne lenker
*
Eskom

**Eskom** er Sør-Afrikas statlig eide elektrisitetsselskap, grunnlagt i 1923 som Electricity Supply Commission (ESCOM) av Sør-Afrikas regjering. Tidligere ble også det afrikaanske navnet Elektrisiteitsvoorsieningskommissie (EVKOM) brukt. Begge forkortelser ble senere slått sammen for å lage dagens navn.

Selskapet er Afrikas største kraftprodusent og blant de sju største selskapene i verden når det gjelder produksjonskapasitet. Eskom driver en rekke betydelige kraftstasjoner, blant annet Majuba kullkraftverk og Kendal kullkraftverk, stenkullkraftverk som genererer totalt opp til 4110&nbsp;MW i seks blokker, samt Koeberg kjernekraftverk station, omtrent 30&nbsp;km nord for Cape Town, det eneste atomkraftverket i Afrika. Selskapet er delt opp i generering av kraft, overføring og fordeling. Eskom produserer omtrent 95&nbsp;% av all elektrisitet i Sør-Afrika.

## Kraftkrisen
På grunn av Sør-Afrikas positive økonomiske utvikling har kraftforbruket steget kontinuerlig. Siden 2007 har det ført til regelmessige strømutfall i hele landet og generell ustabilitet i landets strømnett. Det er også en følge av at regjeringen planla sent på 1990-tallet å privatisere Eskom. Offentlig finansiering for utbygging av nye kraftverk ble derfor ikke gitt og ingen nye kraftverk ble bygget. President Thabo Mbeki innrømte i desember 2007 at dette har vært en feil. Kraftkrisen anses for tiden som betydelig hindring for økonomiens videre vekst. 

Siden januar 2008 har Eskom måtte ty til planlagte strømutkoblinger for varierende deler av landet siden integriteten av landets nettverk har vært truet i perioder med stort forbruk. Bygging av nye kraftverk er nå satt i gang og lån fra verdensbanken og USA skal bevilges for disse forurensende kullkraftverk.

## Kraftverk som drives av Eskom

### Kullkraftverk
*Majuba kullkraftverk, Mpumalanga – kapasitet 4110 MW
*Kendal kullkraftverk, Mpumalanga – 4110 MW
*Lethabo kullkraftverk, Free State – 3700 MW
*Matimba kullkraftverk Limpopo – 3690 MW
*Duvha kullkraftverk, Mpumalanga – 3600 MW
*Tutuka kullkraftverk, Mpumalanga  – 3510 MW
*Matla kullkraftverk, Mpumalanga  – 3450 MW
*Kriel kullkraftverk, Mpumalanga – 3000 MW
*Arnot kullkraftverk, Mpumalanga – 2100 MW
*Hendrina kullkraftverk, Mpumalanga – 2000 MW
*Camden kullkraftverk, Mpumalanga – 1600 MW
*Grootvlei kullkraftverk, Mpumalanga  – 1200 MW
*Komati kullkraftverk, Mpumalanga  – 100 0MW

### Vannkraftverk
*Drakensberg vannkraftverk (pumpekraftverk), Free State og KwaZulu-Natal – kapasitet ca. 1000 MW
*Palmiet vannkraftverk (pumpekraftverk), Western Cape – 400 MW
*Gariepdamm, Eastern Cape – 360 MW
*Vanderkloofdamm, Northern Cape – 240 MW

### Gasskraftverk
*Acacia gasskraftverk, Western Cape – 171 MW
*Port Rex gasskraftverk, Eastern Cape – 171 MW

### Oljekraftverk
*Ankerlig kraftverk, Western Cape – 600 MW
*Gourikwa kraftverk, Eastern Cape – 450 MW

### Kjernekraft
*Koeberg kjernekraftverk, Western Cape – kapasitet 1840 MW

### Planlagte kraftverk
*Medupi kullkraftverk, Limpopo – planlagt ferdig 2015, prosjektert kapasitet 4800 MW
*Ingula vannkraftverk (pumpekraftverk), KwaZulu Natal – planlagt ferdig 2012, planlagt kapasitet 1000 MW

## Referanser


## Eksterne lenker
*
Kinas riksvei 323

**Kinas riksvei 323** (*G323*) løper sørvestover fra Ruijin i provinsen Jiangxi og gjennom Guangdong og Guangxi og ender opp i Lincang i Yunnan, på grensen mot Burma. Den er 2.915 kilometer lang. 

## Rute og distanse
The Boondock Saints II: All Saints Day

***The Boondock Saints II: All Saints Day*** er en film fra 2009, og oppfølgeren til *[[The Boondock Saints]]* fra 1999. Filmen er skrevet og regissert av Troy Duffy. Sean Patrick Flanery og Norman Reedus returnere til sine roller, samt flere av de andre skuespillerne fra den første filmen.

## Handling
Etter at Conner, Murphy og faren deres Noah henrettet Papa Joe Jakavetta, flyktet de til Irland der de ble i åtte år. De lever et fredelig og stille liv, helt til de får beskjed om at det er blitt begått et brutalt mord på en uskyldig prest inne i en kirke i Boston. Morderen har kopiert deres ritual og har fått det til å se ut som dem gjorde det. 

Guttene drar tilbake til Boston for å jakte ned morderen, og alle andre ondskapsfulle mennesker som fortjener å dø. På veien til USA møter de en meksikaner med navn Romeo som gjenkjenner dem som «The Boondock Saints», som velger å samarbeide med dem for nok en gang å renske opp Bostons undergrunn.

## Skuespillere
 
* Sean Patrick Flanery som Connor MacManus. En av MacManus-brødrene.
* Norman Reedus som Murphy MacManus. Den andre av MacManus-brødrene. 
* Clifton Collins Jr. som Romeo, som samarbeider med MacManus-brødrene.
* Billy Connolly som Noah 'Il Duce' MacManus. Far til MacManus-brødrene.
* Matthew Lemche som en ung Noah
* Mairtin O'Carrigan som fader Sibeal MacManus. Fetter til Noah MacManus.
* Julie Benz som agent Eunice Bloom fra FBI
* Willem Dafoe som FBI-agent Paul Smecker. Alliert med MacManus-brødrene.
* Judd Nelson som Concezio "Little Yaka" Yakavetta. Sønnen til Don 'Papa' Joe Yakavetta.
* Bob Marley, David Ferry, og Brian Mahoney som etterforskerne David Greenly, 'Dolly', and Duffy, fra Boston Police Department.
* Richard Fitzpatrick som The Chief. Politi-sjef ved Boston Police Department.
* Daniel DeSanto som Ottilio "The Little Man" Panza. Leiemorder som blir hyret av Yakavetta, for å drepe en prest.
* Bob Rubin som George "Gorgeous George" Yakavetta's nestkommanderende fra Brooklyn. 
* Aaron Berg som Joe "Jo-Jo" Rhama. En av Yakavetta's håndlangere.
* David Della Rocco som David 'The Funny Man' Della Rocco som ble drept av Joe Yakavetta i den første filmen. Han opptrår deretter i flashbacks eller drømme-sekvenser.

## Eksterne lenker
* 
*
Nordvästra Birkaland

**Nordvästra Birkaland** (finsk: *Luoteis-Pirkanmaa*) er en økonomisk region i landskapet Birkaland i Finland. Regionens areal er &nbsp;km², og i 2011 var folketallet . Nordvästra Birkaland består av følgende kommuner: 
* **[[Ikalis]]**
* Kihniö
* **[[Parkano]]**
SpareBank 1 Telemark

**SpareBank 1 Telemark**, også kjent som **Sparebanken Telemark**, var en videreføring av Sparebanken Grenland og GS banken under SpareBank 1-alliansen. Banken var medeier i SpareBank 1 Gruppen gjennom Samarbeidende Sparebanker. Sparebank 1 Telemark ble slått sammen med SpareBank 1 BV den 1. juni 2021 til SpareBank 1 Sørøst-Norge.

Banken hadde forretningsadresse i Porsgrunn, hvor også bedriftskundevirksomheten ble ledet fra, mens personkundevirksomheten ble ledet fra Skien. Forvaltningskapital i 2020 var ca. 41 milliarder kroner, og banken hadde 186 medarbeidere fordelt på 7 kontorer i Porsgrunn, Skien, Bamble, Bø i Telemark, Notodden og Ulefoss.

Siste administrerende banksjef var Per Halvorsen, som ble videreført som administerende banksjef for SpareBank 1 Sørøst-Norge.

SpareBank 1 Telemark var en aktiv sponsor av breddeidretten i Telemark, i tillegg til å være en av hovedsponsorene til fotballklubben Odds Ballklubb. Banken delte også ut mange millioner hvert år i gaver til kultur og andre allmennyttige formål.

## Historie
Banken hadde røtter tilbake til 1. oktober 1844 og etableringen av Porsgrunds Sparebank. Porsgrunds Sparebank ble siden slått sammen med med Brevik Sparebank og Eidanger Sparebank under fellesnavnet Sparebanken for Brevik, Eidanger og Porsgrunn, et navn som ble beholdt helt frem til 1986 da den ble til Sparebanken Grenland.

Sparebank 1 Telemarks stiftelsesdato i Foretaksregisteret var derimot 4. november 1848, fra etableringen av Gjerpen Sparebank. Den ble slått sammen med Solum Sparebank i 1965 under fellesnavnet GS banken.

Sparebanken Grenland og GS banken ble først medlemmer i Sparebank 1-alliansen ved opprettelsen i 1996 gjennom eierskapet i Samarbeidende Sparebanker. Sparebanken Grenland endret navn til Sparebanken Telemark i 2000, før den fusjonerte med GS banken i 2008 og ble markedsført under navnet SpareBank 1 Telemark. 

I 2012 ble også Holla og Lunde Sparebank innfusjonert i Sparebank 1 Telemark. Holla og Lunde Sparebank hadde røtter tilbake til 1862, da Lunde Sparebank ble opprettet. Flåbygd Sparebank gikk inn i Lunde Sparebank i 1929. Holla Sparebank ble etablert på Ulefoss i 1877.

## Referanser


## Eksterne lenker
*
Aleksandr Aljabjev

**Aleksandr Aljabjev** (født 20. august 1989) er en russisk handikappidrettsutøver som konkurrerer i alpint. 

Han representerer Russland i de paralympiske vinterlekene 2010 i Vancouver, og han deltar i utfor, slalåm, storslalåm, super-G og super-kombinasjonen for stående. 

## Eksterne lenker
* Profil på Vancouver 2010
Rietschen

**Rietschen** (oversorbisk: *Rěčicy*) er en kommune i den nordlige delen av Landkreis Görlitz i Direktionsbezirk Dresden i Fristaten Sachsen. Kommunen har 2&nbsp;857 innbyggere (31. desember 2008) og er en del av forvaltningsfellesskapet Rietschen.

Rietschen ligger i den nordlige delen av kretsen, i den tidligere Kreis Niesky, omkring 10 km nordvest for Niesky midt i Hede- og innsjølandskapet i Oberlausitz. Elven Weißer Schöps flyter gjennom kommunen. I vest grenser den mot dagbruddet Reichwalde, og i nord mot millitærforlegningen Oberlausitz. Bundesstraße 115 og banestrekningen Cottbus–Görlitz går gjennom kommunen. 

Rietschen er nevnt første gang i 1362 og er oppkalt etter elven Weißer Schöps. Navnet er avledet av ordene *Recia* (elvebosetning) og *reka* (elv).

Den 15. mars 1992 ble de tre kommunene Daubitz, Teicha og Viereichen innlemmet i Rietschen.

Rietschen var en kommune i Kreis Weißwasser fra 1948 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var den vært en del av i Niederschlesischer Oberlausitzkreis, og siden 1. august 2008 har den vært en del av Landkreis Görlitz.

File:Schloss Daubitz parkseitig.jpg|Daubitz slott
File:Teicha Schloss.jpg|Teicha slott


## Referanser


## Eksterne lenker
*
Anna Burmistrova

**Anna Aleksandrovna Milenina**, tidligere **Anna Burmistrova** (født 15. juli 1986 i Krasnoturjinsk i Sovjetunionen) er en russisk handikappidrettsutøver som konkurrerer i skiskyting. Hun representerer klubben *Rodnik*. 

Hun er født med Erbs parese, som har gitt lammelse i venstre arm. 

## Idrettskarriere
Hun deltok ved sitt første VM i skiskyting og langrenn for funksjonshemmede i 2003, der hun vant 10 km langrenn, og deltok også på det russiske stafettlaget som vant 3 x 2,5 km stafett. Hun kom også på 2.-plass på 5 km langrenn, og hun vant også 7,5 km skiskyting, men kom på 2.-plass på 12,5 km skiskyting. Ved neste VM, i 2005, vant hun 3 av øvelsene; både 5, 10 og 15 km langrenn. I skiskyting fikk hun bronse på 7,5 km.

I 2006 deltok hun i sine første paralympiske leker, ved Paralympiske vinterleker 2006 i Torino. Her ble hun paralympisk mester på 10 km langrenn, og hun tok også med seg 4 sølvmedaljer fra disse lekene. Ved VM i 2009 fikk hun to gull i langrenn, og et gull i skiskyting, i tillegg til en sølvmedalje i langrenn. 

Ved Paralympiske vinterleker 2010 i Vancouver ble hun paralympisk mester både i skiskyting og langrenn. Hun vant 15 km langrenn, og jaktstarten i skiskyting. Hun kom også på 2.-plass på 12,5 km skiskyting, der ukrainske Oleksandra Kononova vant. Hun ble verdensmester igjen i 2011, på 3 km skiskyting ved VM i skiskyting og langrenn for funksjonshemmede 2011, og også ved VM i 2013 fikk hun én gullmedalje og to sølvmedaljer i skiskyting, og en bronsemedalje i langrenn. 

Hun representerte Russland igjen ved de paralympiske vinterlekene 2014 i Sotsji, der hun vant langrennssprinten, og fikk i tillegg 2.-plass på 6 km skiskyting og 3.-plass på 15 km langrenn. I  tillegg kom hun på 4.-plass på 12,5 km skiskyting og 6.-plass på 10 km skiskyting.  

## Eksterne lenker
* 
* Profil hos Sotsji 2014 
* Profil på Vancouver 2010 (arkivert hos Wayback Machine)
* IPC resultater - Anna Burmistrova
Térraba (språk)

**Térraba** er en utdødd dialekt av det chibchanske språket naso (teribe). Naso ble snakka i Costa Rica og Panama, og den costaricanske dialekten kalles térraba, ettersom den ble snakka av folkegruppa térraba. Den panamanske dialekten kalles teribe, et navn som vanligvis brukes som navn på språket istedenfor naso, ettersom det er den eneste gjenlevende varianten.

Térraba døde ut på slutten av 1900-tallet. I 2000 var det fremdeles 621 térrabaer igjen, men ingen snakka lenger språket. Lingvisten Adolfo Constenla Umaña møtte kun to eldre morsmålstalere av språket etter at han starta å studere det i 1973.

Térraba ble snakka i San Francisco de Térraba og andre mindre steder i kantonen Buenos Aires sør i landet.

## Litteratur
* 

## Eksterne lenker
*
Sydöstra Birkaland

**Sydöstra Birkaland** (finsk: *Kaakkois-Pirkanmaa*) er en tidligere økonomisk region i landskapet Birkaland i Finland. I 2008 var folketallet  og arealet var &nbsp;km². Sydöstra Birkaland bestod av to kommuner: 
* Kuhmalahti
* Pälkäne
Den 1. januar 2011 ble regionen innlemmet i Tammerfors økonomiske region ved at Kuhmalahti ble innlemmet i Kangasala kommune, mens Pälkäne overført til Tammerfors økonomiske region.
Beau Riffenburgh

**Beau Riffenburgh** (født 1955) er en forfatter og historiker med utforskning av polområdene som spesialitet. Han er også en prisbelønt trener i amerikansk fotball og forfatter av bøker om fotballhistorie. 

Riffenburgh fikk sin doktorgrad ved Scott Polar Research Institute ved University of Cambridge. Han har skrevet og vært redaktør for en rekke bøker om polekspedisjoner, inkludert *The Myth of the Explorer*, en prisbelønt vitenskapelig undersøkelse om hvordan den sensasjonsultne anglo-amerikanske pressen lagde populærkultur av utforskeren; *Shackleton's Forgotten Expedition*, historien om Ernest Henry Shackletons Nimrod-ekspedisjon som var nær ved å nå både den geografiske Sydpolen og den magnetiske Sydpolen; og *Racing with Death*, historien om Douglas Mawsons antarktisekspedisjon. Han var redaktør for *Encyclopedia of the Antarctic*, et verk på to bind som er det mest omfattende oppslagsverket om Antarktis som noensinne er produsert.

## Utvalgt bibliografi
; Bøker om utforskning 
* *Encyclopedia of the Antarctic* (2006)
* *Shackleton's Forgotten Expedition : The Voyage of the Nimrod* (2005)
* *With Scott to the Pole: The Photographs of Herbert Ponting*. (1998, med Elizabeth Cruwys)
* *The Myth of the Explorer : The Press, Sensationalism, and Geographical Discovery* (1994)

; Bøker om fotball 
* *20th Century Sports : Images of Greatness* (1999, med Mike Meserole)
* *The American Football Almanac* (1992)
* *NFL : Official History of Pro Football* (1990)
* *Great Ones: NFL Quarterbacks from Montana to Baugh* (1989)
* *Official NFL Encyclopedia* (1986)
* *Running Wild: A Pictorial Tribute to the NFL's Greatest runners* (1984)

## Referanser


## Eksterne lenker
* Biografi om Riffenburgh, fra publisher
Ivan Gontsjarov (skiskytter)

**Ivan Vladimirovitsj Gontsjarov** (russisk: Иван Владимирович Гончаров; født 3. april 1985) er en russisk handikappidrettsutøver som konkurrerer i skiskyting. 

Han representerer Russland i de paralympiske vinterlekene 2010 i Vancouver, der han deltar i 12,5 km skiskyting for sittende. 

## Eksterne lenker
* Profil på Vancouver 2010
Hurtigløp på skøyter under Vinter-OL 1964 – 500 meter menn

**500 meter [[hurtigløp på skøyter]] herrer** var en øvelse under Vinter-OL 1964. Øvelsen ble avholdt på Olympia Eisstadion Innsbruck 4. februar 1964.

44 skøyteløpere fra 19 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1964.

*(*)* Rekorden ble satt på høylandsbane (mer enn 1 000 meter over havet) og på naturis.

Terry McDermott satte ny olympisk rekord med 40,1 sekunder.

## Resultater

## Eksterne lenker
* 
* Offisiell olympisk rapport
*   Speed Skating at the 1964 Innsbruck Winter Games: Men's 500 metres  på Sports-reference.com/olympics
*  [result: Olympic Winter Games 1964 · Men · 500 Meter](http://speedskatingnews.info/en/results/?eventresultID=908 Distance)  Resultater på SpeedSkatingNews.info
*   Results of the 1964 Olympic Winter Games 500 meters Men.
*  Results Olympic Games 1963/1964 Men - 500m : 04 Feb 1964 - Innsbruck på www.ISU.html.infostradasports.com
*  Speed Skating - 1964 Olympic Games - Results Men's 500 m - 4th February på The-Sports.org
*
Södra Birkaland

**Södra Birkaland** (finsk: *Etelä-Pirkanmaa*) er en økonomisk region i landskapet Birkaland i Finland. Regionens areal er &nbsp;km². I 2011 var folketallet .

## Kommuner
Södra Birkaland består av følgende kommuner: 
* **[[Ackas]]**
* Urjala
* **[[Valkeakoski]]**
Magnar Ree

**Magnar Jonsen Ree** (1927–2001) var en norsk kommunearbeider og politiker (Ap).

Ree var andre vararepresentant på Stortinget for Sør-Trøndelag i perioden 1958–1961, og møtte totalt 120 dager. Han var også aktiv i arbeiderbevegelsen på lokalt nivå, og var blant annet formann for Meldal Arbeiderparti 1953–1956, formann for Løkken AUL 1951–1954, medlem i Meldal kommunestyre 1955–1958 og nestformann i Lillehammer- (1962–1965) og Orkladal Kommuneforening (1967–1974).

## Referanser


## Eksterne lenker
*
Jindřich Maudr

**Jindřich Maudr** (født 10. januar 1906 i Praha, død  1. mai 1990) var en tsjekkoslovakisk bryter som deltok i de olympiske leker 1928 i Amsterdam. 

Maudr vant en olympisk sølvmedalje i bryting under sommer-OL 1928 i Amsterdam. Han kom på andreplass i den letteste vektklassen, bantamvekt opp til 58,0 kg, i gresk-romersk stil bak Kurt Leucht fra Tyskland. Det var seks vektklasser i gresk-romersk stil. 

## OL-medaljer
* 1928  Amsterdam -  Sølv i bryting, bantamvekt gresk-romersk stil  Tsjekkoslovakia

## Eksterne lenker
*
Jugoslavia under Sommer-OL 1928

**Jugoslavia under Sommer-OL 1920**. Trettifire sportsutøvere fra Kongeriket av serbere, kroater og slovenere (Jugoslavia) deltok i seks sporter under Sommer-OL 1928 i Amsterdam. Jugoslavia kom på fjortendeplass med to gullmedaljer. 

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Suupohja

**Suupohja** er en økonomisk region i landskapet Södra Österbotten i Finland. Regionens areal er &nbsp;km², og i 2011 var folketallet . Suupohja består av følgende kommuner: 
* Bötom
* Kauhajoki
* Storå
* Östermark

## Eksterne lenker
* Suupohja økonomiske region  (finsk)
* Suupohja nettportal  (finsk,engelsk)
Tsjekkoslovakia under Sommer-OL 1928

**Tsjekkoslovakia under Sommer-OL 1928**. 70 sportsutøvere fra Tsjekkoslovakia deltok i 14 sporter i Sommer-OL i 1928 i Amsterdam. Tsjekkoslovakia kom på 14.-plass på den uoffisielle medaljestatistikken med to gull-, fem sølv- og to bronsemedaljer.  
  
## Medaljer

## Medaljevinnerne

## Eksterne lenker
* Resultater og profilside  på sports-reference.com
Ungarn under Sommer-OL 1928

**Ungarn under Sommer-OL 1928**. 110 sportsutøvere fra Ungarn deltok i tolv grener under Sommer-OL 1928 i Amsterdam. Landet kom på niendeplass på den uoffisielle medaljestatistikken med fire gull- og fem sølvmedaljer. Kálmán Egri var Ungarns flaggbærer under åpningsseremonien.  

## Medaljer

## Medaljevinnerne
Bengt Berg (dikter)

**Bengt Berg** (født 15. juni 1946 i Torsby i Värmland) er en svensk forfatter, dikter og politiker (Vänsterpartiet).

Etter studier ved flere svenske universiteter har han virket som forfatter siden midten av 1970-tallet. Berg har utgitt et 30-talls bøker, mest poesi og mange i samarbeid med forskjellige billedkunstnere. På 1970- og 80-tallet var han en av redaktørene for tidsskriftet og forlaget Rallarros. Han driver sammen med Gun-Britt Karlsson, Heidruns Bok- & Bildcafé, og forlaget med samme navn, et foretak som startet i Fensbol i Torsby kommun i 1990.

Bengt Bergs dikt er utgitt på mange ulike språk: arabisk, engelsk, finsk, gresk, hindi, latvisk, litauisk, makedonsk, norsk, polsk, russisk, spansk, tyrkisk, tysk ... Han har reist på turné på kryss og tvers i Norden samt deltatt på internasjonale poesifestivaler som i Medellín (Colombia), Struga (Makedonia), Druskininkai (Litauen) og Granada (Nicaragua).

Samarbeidet med musikere og skuespillere har resultert i et utall sceniske program, foruten medvirkning i radio/TV.  På CD-en Sång till ingenting leser Bengt Berg egne dikt, i  en musikalsk innramming av Mats Einarsson og Tuomo Haapala.

Bengt Berg har oversatt flere verker fra bl.a. dansk og norsk.

## Bibliografi
* Där drömmen slutar 1974
* Värmländska dagar 1975
* Frihetens tyglar 1977
* Katta är som Leeds 1979
* Vårt Värmland 1980
* Av skog är du kommen 1980
* Den blå containern 1982
* Innan Dallas 1985
* Drev 1986
* Regnskrift 1986
* Byvägen 1987
* Termos 1987
* På väg genom Värmland 1989
* Bygd 1989
* Om världen inte fanns 1997
* Över isen 1992
* Drömmar i plåt 1993
* Älg och måne 1995
* Det omöjliga alfabetet 1996
* Stjärnbetaren 1997
* Vid Frykens ände 1997
* Gå på, stå pall 1998
* Handelsresande i nordiskt vemod 1999
* Calibariel 2000
* Betraktelser 2001
* Bertils bilder 2002
* Nio röda rosor i Reykjavik 2003
* Värld 2004
* Intet nytt under solen.Jo 2005
* Värld. Dikter 1974-2004
* i Indialand 2007
*2008 – *Kanske finns det fina dagar*
*2009 – *De gröna skuggornas sjö*
*2009 – *Österboms öden och äventyr*
*2011 – *Mellan Nordkap och Syrakusa*
*2013 – *Värmland – Världen, tur & retur*
*2014 – *Dikter genom 40 år*

## Priser og utmerkelser
*  1990
*  1993
* De Nios Vinterpris 1999
* Gustaf Fröding-sällskapets lyrikpris 2001
* Kulturpriset till Adam Brombergs minne (Adamspriset) 2003
* Årets värmlandsförfattare 2004
* Ferlinpriset 2005

## Referanser


## Eksterne lenker
* 
* 
* Bokförlagets presentation
* Riksdagen: Bengt Berg (V)
Teribe (språk)

**Teribe** er et chibchansk språk som snakkes i provinsene Bocas del Toro og Chiriquí i det nordvestlige Panama. Det er egentlig en variant av språket naso, som er samlebegrepet på de to dialektene teribe og térraba (som ble snakka i det sørlige Costa Rica), men ettersom térraba er utdødd, brukes teribe ofte som navn på hele språket. Teribe har rundt 3000 brukere.

Naso kalles vanligvis teribe, ettersom dette er den eneste gjenlevende varianten av språket. Den andre varianten, térraba, ble snakka sør i Costa Rica og døde ut på slutten av 1900-tallet. 

## Eksterne lenker
*
Håkan Axelsson

**Håkan Axelsson** (født 7. mai 1957) er en svensk handikappidrettsutøver som konkurrerer i langrenn og skiskyting. Han representerer Borås SK. Han debuterte i verdenscupen i 2007. 

Hans handikapp er at han har fjernet det ene benet under kneet. Først skadet han benet i en fres når han preparerte skisporet på Borås Skistadion, i 1999. Den gangen reddet de benet, selv om funksjonaliteten ikke ble helt som før. Senere, i 2005, knekte han den samme foten, og den ville ikke gro. I samråd med familien besluttet han dermed å amputere foten. I tillegg har han nedsatt syn. Synet ble gradvis dårligere siden 1990-tallet, og i 2005 fikk han diagnosen Retinitis Pigmentosa. Han går derfor med ledsager

Han representerer Sverige i de paralympiske vinterlekene 2010 i Vancouver. Her deltar han i både langrenn og skiskyting for synshemmede; I skiskyting deltar han i 12,5 km alene og 3km × 2 sammen Zebastian Modin. I langrenn deltar han i sprint, 10 km og 20 km. 

## Referanser


## Eksterne lenker
* Profil på Vancouver 2010
Seinäjoki økonomiske region

**Seinäjoki økonomiske region** (svensk: *Seinäjoki ekonomiska region*; finsk: *Seinäjoen seutukunta*) er en økonomisk region i landskapet Södra Österbotten i Finland. Regionens areal er &nbsp;km², og i 2011 var folketallet . Seinäjoki økonomiske region består av følgende kommuner: 
* Ilmola
* **[[Kauhava]]**
* **[[Kurikka]]**
* **[[Lappo]]**
* **[[Seinäjoki]]**
Marka (Somalia)

**Marka** eller **Merka** () er en havneby i Somalia ved Det indiske hav. Den ligger ca. 70 km sørvest for Mogadishu og har ca. 350 000 innbyggere.
Hurtigløp på skøyter under Vinter-OL 1964 – 1000 meter kvinner

**1 000 meter [[hurtigløp på skøyter]] damer** var en øvelse under Vinter-OL 1964. Øvelsen ble avholdt på Olympia Eisstadion Innsbruck 1. februar 1964.

28 skøyteløpere fra 14 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder før Vinter-OL i 1964.

*(*)* Rekorden ble satt på høylandsbane (mer enn 1 000 meter over havet) og på naturis.

Lidija Skoblikova forbedret den olympiske rekorden til 1.33,2 da hun ble olympisk mester.

## Resultater

## Eksterne lenker
* 
* Offisiell olympisk rapport
*  Speed Skating at the 1964 Innsbruck Winter Games: Women's 1,000 metres  på  Sports-reference.com/olympics
*   Distance result: Olympic Winter Games 1964 · Ladies · 1.000 Meter Resultater på SpeedSkatingNews.info
*   Results of the 1964 Olympic Winter Games 1000 meters Women.
*  [Olympic Games 1963/1964 Ladies - 1000m : 01 Feb 1964 - Innsbruck](http://isu.html.infostradasports.com/cache/TheASP.asp@PageID%3D103081&SportID%3D103&CompetitionID%3D17373&SeasonID%3D33&GenderID%3D2&ClassID%3D1&EditionID%3D100933&EventPhaseID%3D102344&PhaseID%3D102344&EventID%3D2&TaalCode%3D2&StyleID%3D0&Cache%3D2.html Results) på www.ISU.html.infostradasports.com
*  Speed Skating - 1964 Olympic Winter Games - Results Men's 1000 m - 1st February på The-Sports.org
*
Hurtigløp på skøyter under Vinter-OL 1964 – 500 meter kvinner

**500 meter [[hurtigløp på skøyter]] kvinner** var en øvelse under Vinter-OL 1964. Øvelsen ble avholdt på Olympia Eisstadion Innsbruck 30. januar 1964.

28 skøyteløpere fra 13 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1964.

*(*)* Rekorden ble satt på høylandsbane (mer enn 1 000 meter over havet) og på naturis.

Irina Jegorova forbedret først den olympiske rekorden til 45,4 sekunder før Lidija Skoblikova senket den ytterligere til 45,0 sekunder.

## Resultater

## Eksterne lenker
* 
* Offisiell olympisk rapport
*   Speed Skating at the 1964 Innsbruck Winter Games: Women's 500 metres  på Sports-reference.com/olympics
*  [result: Olympic Winter Games 1964 · Ladies · 500 Meter](https://web.archive.org/web/20150104145941/http://www.speedskatingnews.info/en/results/?eventresultID=912 Distance) Resultater på SpeedSkatingNews.info
*   Results of the 1964 Olympic Winter Games 500 meters Women.
*  Results Olympic Games 1963/1964 Ladies - 500m : 31 Jan 1964 - Innsbruck på www.ISU.html.infostradasports.com
*  Speed Skating - 1964 Olympic Games - Results Women's 500 m - 31 Jan 1964 på The-Sports.org
*
CF Industries

**CF Industries Holdings, Inc.** er en nordamerikansk produsent og tilbyder av gjødsel, basert i Deerfield, Illinois, et forsted til Chicago.  
Selskapet ble etablert i 1946, og i de første 56 år, var selskapet organiser som et kooperativ.
CF ble børsnotert i 2005.

Fra august 2008 ble CF Industries Holdings, Inc., innlemmet i S&P 500-indeksen.

Agrium Inc. la inn bud på 5,43 milliarder dollar for CF Industries i januar 2010, men oppkjøpet ble ikke noe av.

## Referanser


## Eksterne lenker
* 
* Hjemmeside
* Corporate profile – CF Industries’ history
* 
*
Einar Aas (forretningsmann)

:*For den tidligere fotballspilleren, se [[Einar Aas]]*

**Einar Aas** (født 22. februar 1971 i Grimstad) er en norsk siviløkonom og krafttrader.

## Biografi
Aas ble uteksaminert fra Norges handelshøyskole i 1994. Han arbeidet deretter som risiko-manager i Interkraft og Agder Energi. Da denne la ned kraft-tradingen i Arendal etablerte han i 2001 sammen med familien krafthandel i et eget selskap med navnet Kraftinvest. I de etterfølgende årene tjente Aas mange hundre millioner på handel med kraftderivater. I 2005 oppløste han også selskapet Kraftinvest og fortsatte krafthandel for egen konto.

Einar Aas har også investert i prosjekter utenfor kraftmarkedet; 115 millioner kroner i Viking Heat Engines, 75 millioner kroner i oljeselskapet Skagen44 og 200 millioner i KLP Fondsforvaltning. Aas har også investert rundt 100 millioner kroner i et boligprosjekt i Marbella i Spania. Siden 2004 har Aas kjøpt eiendom for 140 millioner kroner i Norge; to leiligheter på Tjuvholmen i Oslo for totalt 40 millioner kroner og flere eiendommer ved Grimstad.

I 2009 hadde han skattbar formue på rundt 900 millioner kroner. I perioden 2005-2014 har Aas hatt inntekter på rundt 2,2 milliarder kroner og betalt 710 millioner kroner i skatt, derav om lag 100 millioner kroner til Grimstad kommune.

Aas sponser Fotballklubben Jerv med betydelige beløp.

I september 2018 tapte Aas minst 1,3 milliarder kroner på kraftmarkedet og gikk nesten personlig konkurs.

## Referanser
Romeriksgutta

**Romeriksgutta** var i mer en 20 år et kjent ensemble i radio og på grammofonplater. Ensemblet ble startet i 1936 av pianisten Georg Larsen og trekkspilleren Arthur Aas. Kort tid etter starten debuterte de i radioen, og i 1938 kom de første grammofoninnspillingene. I årene etter krigen var ensemblets medlemmer fiolinisten Erling Alfred Westli, trekkspilleren Arthur Aas, bassisten Einar Hoff, gitaristen Herman Bergerud og pianisten Knut Westby. Besetningen skiftet noe gjennom årene, og ensemblets popularitet var stor blant tilhengere av den lette og muntre musikkgenren. Platedebuten for Columbia var «Gammel vals fra Romerike». I perioden 1938–52 spilte de inn 33 melodier for Columbia, mange av dem komponert av Knut Westby.

## Eksterne lenker
* Ivar Ruste / Romeriksgutta - fremfører «Der hvor skogen åpner seg»
Potchefstroom

**Potchefstroom** (tidligere kalt *Vrijburg* eller *Vryburg*), er en by i provinsen Bokone Bophirima nord i Sør-Afrika, ved elven Mooi, en bielv til Vaal. Den har 124&nbsp;352 innbyggere (2007). Kommunen har et areal på 2&nbsp;573&nbsp;km². Den viktigste næringsveien er husdyrhold av storfe for kjøttproduksjon. Byen er også et viktig akademisk senter, blant annet som det største studiestedet for North-West University. 

Byen ble grunnlagt 22. desember 1838 av Andries Hendrik Potgieter og var den første hovedstaden i Den sydafrikanske republikk (tilsvarende Transvaal). 

Første boerkrig startet 16. desember 1880, da boere avfyrte skudd mot den britiske garnisonen ved Potchefstroom, som forble under beleiring til krigen sluttet i mars året etter. 
 
Kommunestyret har ønsket å omdøpe Potchefstroom til *Tlokwe*, men mange innbyggere er imot forslaget.
Rowen Fernández

**Rowen Fernández** (født 28. februar 1978 i Springs, Gauteng) er en sørafrikansk fotballspiller, som spiller målvakt for Arminia Bielefeld i den tyske 2. Bundesliga og for det sørafrikanske landslaget. Han er kjent for sin evne til å redde straffer og for sine presise utspark fra mål.
## Referanser


## Eksterne lenker
*
Stina Sellin

**Stina Sellin** (født 16. juni 1988) er en svensk handikappidrettsutøver som konkurrerer i langrenn, og representerer Husums SK. Hun har dysmeli, og konkurrerer i klassen LW 6-8. 

Han representerer Sverige i de paralympiske vinterlekene 2010 i Vancouver. Dette er hennes andre paralympiske vinterleker, og hun deltar i langrenn for stående; sprint, 5 km og 15 km. 

## Eksterne lenker
* Profil på Svenska Handikappidrottsförbundet
* Profil på Vancouver 2010
Odderhei

**Odderhei** er et boligområde i Randesund i Kristiansand kommune. Det ligger ca. 15 minutter øst for byens sentrum, og byggefeltet ble etablert ca. i 1990. Etter den siste utbyggingen på 2000-tallet har man ofte benevnt Odderhei med henholdsvis Odderhei 1 og Odderhei 2.

Barneskolen for området heter Dvergsnes skole, og er todelt. 1. til 3. trinn holder til i Valsvigveien, mens 4. til 7. trinn holder til på Odderhei. Ungdomsskolen heter Holte skole, og ligger omtrent en kilometer fra disse skolene. Her går elever fra 8. trinn til tiende trinn. Bebyggelsen i området har økt mye de siste tiårene. Odderhei 1 fikk i 2009 en kunstgressbane som brukes av voksne og barn. Også Odderhei 2 har fått en kunstgressbane etterhvert. Randesund Idrettslag rekrutterer mange utøvere fra Odderhei. Bebyggelsen består av eneboliger, rekkehus og noen få blokker. 

## Referanser
Aron Anderson

**Aron Anderson** (født 26. januar 1988) er en svensk kjelkehockeyspiller. Han spiller på Nacka HI, og har ryggmargsskade.  

## Idrettskarriere
Han representerte Sverige i de paralympiske vinterlekene 2010 i Vancouver, der Sverige kom på 8.-plass. Dette var hans andre paralympiske vinterleker; han deltok også i kjelkehockey under de paralympiske vinterlekene 2006, der Sverige kom på 6.-plass. 

I 2008 deltok han også ved Paralympiske sommerleker 2008, i friidrett. På både 800 meter, 1500 meter og 5000 meter i klassen T54 kom han sist i sitt innledningsheat, og gikk ikke videre til semifinalene. På maraton kom han på 26.-plass av 38 startende. 

I VM-sammenheng i kjelkehockey har han én medalje; bronse fra VM i kjelkehockey 2004 i Sverige. Han deltok også ved VM i kjelkehockey 2013, der Sverige endte på 8.-plass. 

Han deltar ved Paralympiske vinterleker 2014 i Sotsji.

## Referanser


## Eksterne lenker
* Profil hos Sotsji 2014 
* Profil på Svenska Handikappidrottsförbundet
* Profil på Vancouver 2010
Aksjonen i Kirkeveien 90

**Aksjonen i Kirkeveien 90** ble foretatt av Oslogjengen den 4. mai 1944. Aksjonen var en del av aksjonen mot Arbeidstjenesten. Målet var å tilintetgjøre arkivet i major Kiellands private leilighet som lå i 7. etasje i Kirkeveien 90.

Aksjonen fant sted på kvelden. Max Manus, Gregers Gram og Edvard Tallaksen gikk opp til leiligheten, mens Dick Zeiner-Henriksen sto vakt på gårdsplassen. Fire andre karer hadde ansvar for hver sin inngang som førte inn til boligkomplekset. Dersom noen skulle oppdage noe uventet, skulle de gi Henriksen beskjed, som deretter skulle ringe opp til leiligheten for å advare de som befant seg der oppe.

Manus og de andre hadde forberedt seg på at major Kielland skulle være til stede i leiligheten. Istedenfor var det bare ei jente som var alene i leiligheten; dette gjorde naturligvis fremgangsmåten noe enklere enn de hadde forberedt seg på. Navnelappene som befant seg i arkivet ble brent i peisen i leiligheten. Da aksjonen nesten var ferdig, ble karene oppdaget av statspolitiet. Aksjonen endte da med en flukt gjennom Kirkeveien.

Under aksjonen i Kirkeveien ble tre vakter arrestert av tyskerne:
* Lars-Emil Erichsen
* John Hatland
* Per Stranger-Thorsen

Én uke senere ble de henrettet i Trandumskogen. Den fjerde vakten, Hans Peter Styren, Max Manus og Dick Zeiner-Henriksen var de eneste av deltakerne som overlevde andre verdenskrig.

Aksjonen ble også gjenskapt i filmen *[[Max Manus (film)|Max Manus]]* fra 2008. I filmen ble det derimot gjort noen historiske friheter. Blant annet er Kolbein Lauring med opp i leiligheten, mens han i virkeligheten ikke var med. I tillegg ble de tre vaktene skutt under flukten i selve aksjonen.

## Referanser


## Litteratur

* Max Manus, *Det blir alvor*, P F Steensballes forlag, Oslo 1980, ISBN 82-7004-1890 (Ebok fra bokhylla.no)
Magnus Carlsson (idrettsutøver)

**Magnus Carlsson** (født 3. juli 1970) er en svensk kjelkehockeyspiller. Han spiller på FIFH Malmö, og har ryggmargsbrokk.  

Han representerer Sverige i de paralympiske vinterlekene 2010 i Vancouver. Dette er hans andre paralympiske vinterleker; han deltok også i kjelkehockey under de paralympiske vinterlekene 2006. 

I VM-sammenheng har han én medalje; bronse fra VM i kjelkehockey 2004. I tillegg har han sølv fra EM i kjelkehockey 2005. 

## Eksterne lenker
* Profil på Svenska Handikappidrottsförbundet
* Presentasjon før Torino 2006
* Profil på Vancouver 2010
Brill

**Koninklijke Brill NV**, kort: **Brill**, er et internasjonalt nederlandsk vitenskapelig forlag. Det ble grunnlagt i 1683 i Leiden i Nederland, og der har forlaget fortsatt sitt hovedsete. Det har også et avdelingskontor i Boston (USA). 

Brill beskjeftiger rundt 120 medarbeidere, er forlegger for over 100 akademiske tidsskrifter og årlig rundt 500 nye bøker og oppslagsverk. 

Forlaget retter seg særlig mot internasjonale vitenskapelige publikasjoner innen områdene
 
* Midtøstens og Egypts historie
* Asiatiske og islamske studier
* Middelalderens og nyere tids historie
* Religionsvitenskaper
* Den klassiske antikken
* Samfunnsvitenskap
* Kunsthistorie
* Naturvitenskap og biologi
* Menneskerettigheter 
* Internasjonal offentlig rett 

Brill offentliggjorde i 1913 *[[Encyclopaedia of Islam]]* på engelsk, fransk og tysk, og fulgte opp med en oppdatert utgave i 1987 på engelsk og fransk. Det arbeides (2010) på en tredje utgave, som bare vil komme på engelsk.

Brill har en egen gren for IDC-publisering til de viktigste online- og mikrofilm/-fiche-tilbyderne av primærlitteratur for vitenskapsfolk innen åndsvitenskapene og samfunnsvitenskapene. Samtlige publikasjoner er tilgjengelige på trykk, mikrofilm/-fiche og i elektronisk form. 

## Litteratur
* Luchtmans & Brill: *Driehonderd Jaar Uitgevers en Drukkers in Leiden 1683-1983.* Bulletin (British Society for Middle Eastern Studies), Vol. 12, No. 1 (1985)
*Ophuijsen, J.M. van. (1994). *E. J. Brill, three centuries of scholarly publishing, since 1683.*  Leiden: Brill.
*Paul Hoftijzer (2004): *Tuta sub aegide Pallas: printer's marks through the ages*. In: Brill Annual Report 2004, pag. 69-81
*Sytze van der Veen et al. (2008): *Brill. 325 Years of Scholarly Publishing *. Leiden, 2008. ISBN 9789004170322

## Eksterne lenker
* Offisielle hjemmesider
Lokalhistoriewiki

**Lokalhistoriewiki** er et nettsted som drives av seksjonen Lokalhistorie (tidligere Norsk lokalhistorisk institutt) ved Nasjonalbiblioteket, men artikler skrives og bilder lastes opp av frivillige med interesse for og kompetanse innen områdene wikien dekker. Bidragsytere på nettstedet er både faghistorikere og amatører, og det kreves registrering for å kunne bidra. Wikien har  artikler og  bilder pr. 27. mai 2025. Dette er en vekst fra  artikler og  bilder i begynnelsen av april 2014 og fra  artikler og  bilder i juli 2012.

Lokalhistoriewiki ble starta i 2007 som et samarbeid mellom Norsk lokalhistorisk institutt og personer fra bokmåls- og nynorsk wikipedia. Den første demoversjonen var utviklet av Olve Utne og Chris Nyborg. I løpet av høsten 2007 utviklet John Erling Blad, i samarbeid med Chris Nyborg og Olve Utne, en ny og langt mer avansert demo. I slutten av mars 2008, ble denne flyttet til en server hos DIS-Norge. I denne prosessen fikk den nytt design og status betaversjon. Fra 2012 lå wikien på NLIs egen server, fra 2017 på Nasjonalbibliotekets servere.

Artikler i lokalhistoriewiki skal ha lokalhistorisk relevans. Det innebærer at en artikkel bør tilfredsstille det ene av eller begge av følgende hovedkriterier:

* Artikkelen er knyttet til lokalhistorien til et bestemt område eller sted i Norge, fra landsdel til helt lokalt nivå.
* Artikkelen er av direkte nytteverdi for folk som sysler med eller interesserer seg for lokalhistorie, enten artikkelen er knyttet til et bestemt sted eller ikke.

## Referanser


## Eksterne lenker
*